**Να διαβάσεις με προσοχή το κείμενο και να κάνεις όλες τις εργασίες που ακολουθούν.**

**ΚΕΙΜΕΝΟ: Ο δάσκαλος της έκτης**

Ο δάσκαλος της έκτης Δημοτικού ήταν ένας νέος, χαρούμενος άνθρωπος και φανατικός φίλαθλος. Αυτό το ήξεραν όλα τα παιδιά του σχολείου, γιατί συχνά κουβέντιαζε μαζί τους αθλητικά κι έκανε τον τερματοφύλακα στο ματς του μεγάλου διαλείμματος.

[…] Έλεγε λοιπόν στα παιδιά ότι από μικρός είχε κάνει στο χωριό του ποδοσφαιρική ομάδα. Τα χωριατόπουλα έπαιζαν στο δροσερό γρασίδι των λιβαδιών με μια μπάλα καμωμένη από σφιχτοδεμένα κουρέλια ή με κουκουνάρια πεύκων ή με ώριμα μήλα ή, τελοσπάντων, μ’ ό,τι άλλο στρογγυλό έπεφτε στα πόδια τους...

Τα παιδιά της έκτης τον αγαπούσαν και τον σέβονταν το φίλαθλο το δάσκαλό τους, γιατί είχε ένα δικό του τρόπο να γίνεται και αγαπητός και σεβαστός...

Στο μάθημα της Ιστορίας ήταν συναρπαστικός. Είχε πραγματικό πάθος με τους ήρωες και τα ιστορικά πρόσωπα και του άρεσε να τα ζωντανεύει με τις διδασκαλίες του. Πολλές φορές τα παιδιά είχαν την εντύπωση ότι αυτά τα ιστορικά πρόσωπα κυκλοφορούσαν μέσα στην τάξη, δίπλα τους... Ανέκδοτα, ποιήματα, μικρές χαριτωμένες ιστορίες, όλα τα επιστράτευε ο δάσκαλος, για να κάνει το μάθημά του ευχάριστο και δροσερό, σαν ένα ποτήρι κρύο νερό, που όλα τα παιδιά ήθελαν να πιουν, να ξεδιψάσουν.

Στα Μαθηματικά ήταν πολύ αυστηρός. Δεν επέτρεπε τον παραμικρό ψίθυρο... Μα στην πιο κρίσιμη στιγμή, όταν τα μυαλουδάκια των παιδιών είχαν ζαλιστεί από την ένταση και την προσπάθεια, έλεγε ένα αστείο ή ένα χωρατό κι αμέσως η ατμόσφαιρα γινόταν ζεστή, ο πάγος έσπαζε κι έμπαινε από τα παράθυρα ο ανοιξιάτικος ήλιος.

(Αγγελική Βαρελλά, Ο δάσκαλος της έκτης, απόσπασμα)

**1. Να βάλεις σε κύκλο τη σωστή απάντηση.**

Ο δάσκαλος έπαιζε τερματοφύλακας:

α) στην ομάδα του χωριού του, όταν ήταν μικρός.

β) σε ομάδα της γειτονιάς του, τις απογευματινές ώρες.

γ) μαζί με τους μαθητές στο σχολείο, την ώρα του διαλείμματος.

δ) μαζί με τους άλλους δασκάλους, όταν τέλειωναν τα μαθήματα.

**2. Να βάλεις σε κύκλο τη σωστή απάντηση.**   
Στο δάσκαλο του κειμένου μας άρεσαν πάρα πολύ:

α) τα ανέκδοτα.

β) οι ήρωες της Ιστορίας.

γ) τα κουκουνάρια των πεύκων.

δ) τα ώριμα μήλα.

**3. Να βάλεις σε κύκλο τη σωστή απάντηση**.

Οι μαθητές της έκτης τάξης γενικά:

α) φοβούνταν το δάσκαλό τους.

β) βαριούνταν το δάσκαλό τους.

γ) αγαπούσαν το δάσκαλό τους.

δ) αντιπαθούσαν το δάσκαλό τους.

**4. Να κυκλώσεις σε κάθε πρόταση τη λέξη κυριολεξία ή μεταφορά , ανάλογα με το πώς χρησιμοποιείται η υπογραμμισμένη φράση.**

**α. κυριολεξία β. μεταφορά**

**α. κυριολεξία β. μεταφορά**

**α. κυριολεξία β. μεταφορά**

**α. κυριολεξία β. μεταφορά**

α) Είναι πια ώριμα τα μήλα και μπορείς να τα φας.

β) Έλιωνε από τον καημό του για το άρρωστο παιδί του.

γ) Με τα αστεία αμέσως έσπασε ο πάγος.

δ) Σβήσε τη θέρμανση, γιατί είναι πολύ ζεστή η αίθουσα.

**5. Να βάλεις σε κύκλο τη σωστή απάντηση.**

Ποια από τις πιο κάτω λέξεις έχει περίπου την **ίδια σημασία** με τη λέξη **χαριτωμένες** στη φράση «χαριτωμένες ιστορίες»;

α) άχαρες

β) χαζές

γ) όμορφες

δ) χρήσιμες

**6. Να βάλεις σε κύκλο τη σωστή απάντηση.**

Ποια από τις πιο κάτω λέξεις έχει την **αντίθετη σημασία** με τη λέξη **ώριμα** στη φράση «ώριμα μήλα»;

α) πικρά

β) άγουρα

γ) ανώριμα

δ) ωραία

**7. Να βάλεις μπροστά από καθεμιά πρόταση, έναν αριθμό από το 1 μέχρι και το 5 για να τοποθετήσεις τις πληροφορίες σε μια λογική σειρά.**

\_\_\_ Όταν επιτέλους έγινε δάσκαλος, έδειξε στην πράξη αυτό το πάθος του.

\_\_\_ Έτσι κατάφερε να κάνει κι εμάς στο τέλος να τους αγαπήσουμε.

\_\_\_ Από μικρός, ο δάσκαλός μας είχε πραγματικό πάθος με τα ιστορικά πρόσωπα.

\_\_\_ Τους ζωντάνευε τόσο πολύ με τη διδασκαλία του, που νομίζαμε ότι κυκλοφορούσαν δίπλα μας.

\_\_\_ Πράγματι, όταν μας μιλούσε για ήρωες στο μάθημα της Ιστορίας, ήταν καταπληκτικός.

**8. Να βάλεις σε κύκλο τον τίτλο που ταιριάζει περισσότερο στην πιο κάτω παράγραφο:**

Στο μάθημα της Ιστορίας ήταν συναρπαστικός. Είχε πραγματικό πάθος με τους ήρωες και τα ιστορικά πρόσωπα και του άρεσε να τα ζωντανεύει με τις διδασκαλίες του. Ανέκδοτα, ποιήματα, μικρές χαριτωμένες ιστορίες, όλα τα επιστράτευε ο δάσκαλος, για να κάνει το μάθημά του ευχάριστο και δροσερό, σαν ένα ποτήρι κρύο νερό, που όλα τα παιδιά ήθελαν να πιουν, να ξεδιψάσουν.

α) Οι ήρωες της Ιστορίας

β) Ένα καταπληκτικό μάθημα Ιστορίας

γ) Διασκεδαστικές ιστορίες

δ) Η δίψα των παιδιών για την Ιστορία

**9. Να κυκλώσεις σε κάθε πρόταση τη λέξη γνώμη , αν εκφράζεται μια γνώμη ή γεγονός , αν αναφέρεται σε κάτι που συμβαίνει στην πραγματικότητα.**

**α. γνώμη β. γεγονός**

**α. γνώμη β. γεγονός**

**α. γνώμη β. γεγονός**

**α. γνώμη β. γεγονός**

α) Ο δάσκαλος, όταν ήταν μικρός, έπαιζε με μια μπάλα καμωμένη από σφιχτοδεμένα κουρέλια.

β) Κατά τη γνώμη των παιδιών, ο δάσκαλος ήταν αυστηρός στα Μαθηματικά.

γ) Ο δάσκαλος έλεγε ανέκδοτα και μικρές χαριτωμένες ιστορίες στα παιδιά, για να κάνει το μάθημα ευχάριστο.

δ) Όλοι πίστευαν ότι ο δάσκαλος είχε πραγματικό πάθος με τα ιστορικά πρόσωπα.

**Να διαβάσεις με προσοχή το κείμενο και να κάνεις όλες τις εργασίες που ακολουθούν.**

**ΚΕΙΜΕΝΟ: Παγόβουνα**

Τα παγόβουνα είναι απλώς κομμάτια πάγου που έχουν αποκοπεί από παγετώνες ή στρώματα πολικού πάγου που επιπλέουν στον ωκεανό. Είναι πολύ μεγάλα κομμάτια. Ακόμα και τα μικρά παγόβουνα έχουν μέγεθος όσο ένα λεωφορείο. Τα μεγάλα παγόβουνα έχουν μήκος μεγαλύτερο από ένα τρένο και είναι ψηλά όσο ένας ουρανοξύστης.

Ιδιαίτερα εντυπωσιακό στοιχείο σχετικά με τα παγόβουνα είναι ότι το τμήμα που βλέπεις πάνω από το νερό είναι μόνο ένα μικρό τμήμα όλου του παγόβουνου. Το μεγαλύτερο τμήμα του βρίσκεται κάτω από το νερό.

Τα παγόβουνα λιώνουν όταν απομακρύνονται από παγωμένα νερά και πλησιάζουν σε πιο ζεστά νερά. Πάντοτε δημιουργούνται σε μέρη του κόσμου που είναι συνεχώς παγωμένα, κοντά στο Βόρειο ή το Νότιο Πόλο.

Όταν βρεθούν στην πορεία ενός πλοίου, τα παγόβουνα μπορούν να γίνουν πολύ επικίνδυνα. Ευτυχώς, όμως, τα περισσότερα σύγχρονα πλοία έχουν ραντάρ που εντοπίζουν τα παγόβουνα πριν να δημιουργήσουν πρόβλημα.

( Η πρώτη μου εγκυκλοπαίδεια, Γη και περιβάλλον , τόμος 1, εκδόσεις Πάπυρος, διασκευή)

**1. Να βάλεις σε κύκλο τη σωστή απάντηση.**

Τα παγόβουνα είναι:

α) πάγοι στην κορυφή των βουνών.

β) μεγάλα κομμάτια πάγου.

γ) παγωμένα νερά.

δ) παγετώνες.

**2. Να βάλεις σε κύκλο τη σωστή απάντηση.**

Τα παγόβουνα δημιουργούνται:

α) σε κρύα νερά.

β) σε ζεστά νερά.

γ) στα νερά του ωκεανού.

δ) σε παγωμένα μέρη.

**3. Να κυκλώσεις τη λέξη ορθό ή λάθος δίπλα από κάθε πρόταση, ανάλογα με τις πληροφορίες που δίνονται στο κείμενο.**

**α. Ορθό β. Λάθος**

**α. Ορθό β. Λάθος**

**α. Ορθό β. Λάθος**

**α. Ορθό β. Λάθος**

α) Τα παγόβουνα έχουν διαφορετικό μέγεθος.

β) Τα παγόβουνα βρίσκονται ολόκληρα πάνω από το νερό.

γ) Τα παγόβουνα δεν λιώνουν ποτέ.

δ) Τα πλοία μπορεί να κινδυνεύσουν από τα παγόβουνα.

**4. Από τις παρακάτω λέξεις να κυκλώσεις εκείνες που ανήκουν στην ίδια οικογένεια με τη λέξη πάγος:**

παγόβουνο παγίδα παγωμένο

παγόνι παγωτό

**5. Να βάλεις σε κύκλο τη σωστή απάντηση.**

«Ιδιαίτερα εντυπωσιακό στοιχείο είναι ότι βλέπεις πάνω από το νερό μόνο ένα μικρό τμήμα όλου του παγόβουνου»

Η λέξη εντυπωσιακό στην πιο πάνω πρόταση σημαίνει:

α) συνηθισμένο

β) καταπληκτικό

γ) ασήμαντο

δ) ωραίο